title: Estlammadell
text: Un estlammadell zo ur ger a verk an estlamm.
  An estlammadelloù zo ur rummad gerioù hag a dalv da huchal, da c’hervel, da reiñ un urzh (da dud pe loened), da ziskouez ur santimant kreñv (levenez, konnar, souezh, tristidigezh, poan, hag all) hag a-daol-trumm, da gemenn enebiezh pe aduadur, urzh pe salud, en ur ger pe en-berr, pe c'hoazh da ziskouez dre vras un drouz bennak (garm ul loen, tarzhadenn, taolioù).
  
  Estlammadell hag ereadurezh 
  A-wechoù e c'hall bezañ ur frazenn, hag anvet eo gant yezhadurourien zo ger-frazenn penegwir e talv kement hag ur frazenn. Distag eo pep estlammadell diouzh kement ger a c'hallfe bezañ pe a-raok dezhi pe war he lerc'h, hadizalc'h diouzh ar c'houblad rener-verb. Ma lavar lod emañ e-maez an ereadurezh.
  
  Doareoù disheñvel an estlammadennoù 
   gerioù a denn d'an drouz graet gant an dud (kan, c'hoarzh, paz), loened, pe traoù, hag a zo, gouez da lod, ar gwir estlammadelloù nemeto :
   boudoudoum! c'ha-c'ha! dao! flik-flok! kotokotog ! miaou ! waou-waou
   urzhioù
   urzhioù d'an dud
   war-sav, war-raok, a zo adverboù
   kae, deus, gortoz, klev, selaou, sell, a zo verboù, ne vezont ket degemeret evel estlammadennoù gant an holl 
   urzhioù d'al loened, d'ar c'hezeg dreist-holl
   hak, haikel, wichidrou, hei, hei do!
   gerioù berr evel 
   Peoc'h!
   Ya ! Nann !
   Eo (pe Geo), Geus, hag a zo verboù ivez 
   gerioù saludiñ evel Demat, kenavo, Ciao 
   gerioù a verk levenez pe tristidigezh pe boan : a! aiou! Ma Doue !Olé ! Siwazh!
  
  Estlammadell ha trouz 
  Estlammadelloù a zo da zreveziñ an trouz:
   badadao!
   chik
   dao
   flik-flok
   kotokotog!
   miaou! miniaou!
  
  Estlammadennoù brezhonek 
   a!
   ac’h!
   ac’hañ! ([a’xã])
   ac’hanta!
   aiou ! pe aiaou!
   allas! (pe alas!)
   arabat! anv-gwan lakaet da estlammadenn a-wechoù
   arsa!
  
   ba!
   badadao !
   bastik! 
   biken!
   biken ken! 
   bis, diwar an anv biz 
   bis dezhañ!
   biskoazh kemend-all!
   blev ! a lavarer pa ne daper netra, pa vez graet kazeg
   bo !
   boudoudoum !
   boudoudoup 
   boulc’hurun! Lakaet da sakreadenn alies evel ar gerioù a ra anv eus foeltr, kurun, tan.
  
   che !
   chekon!
   chik!
  
   dal
   dao
   Dao! Dao! war an nor! TBP 2/133
   del
   diwall
   dousik
  
   ec’h
   ei
   e-leal
   eo, pe geo
   evelkent
  
   feiz
   foei
   Foei warnañ ! 
   forzh
   Forzh war ar c’hi-mañ, AVD 363
   Forzh war an daou brofed-se, AVD 2339
  
   geo 
   Geo da!
   Geo 'vat!
   goustadik
   grik
   gwa
   Gwa me!
  
   hê-hê
   Hê-hê warnañ! TBP 3/240
   hopala
  
   kaoc'h
   kenderv
  
   mab
   mezh, e-barzh
   mezh warnañ!
   mik
  
   o
  
   paotr
   peoc’h
   Peoc’h war ar jeu! TBP 2/223
   plac'h
  
   satordellik
   sell 'ta
   Sell ‘ta piv!
   serpital
   siwazh
  
   war-dreñv
   war-raok
   war-sav
  
   yao 
    yec’hed
   yec’hedoù
  
  Estlammadelloù relijiel 
   Doue
   Doue! Doue!
   Ma Doue! ha mardouen, a seblant bezañ deveradur pe distummadur
   Ma Doue benniget! 
   en anv Doue!
  
   feiz, distummet alies (distaget fi): 
   fidambie (['bi:e]) 
   feiz d'am Doue, pe fidamdoue, lakaet da sakreadenn gant lod, pa vez implijet gant ar gonnar 
   fedamdoustek, fidamdoustik, fidamdousik, fedamdoulle, 
  
   an anv Gwerc'hez ne vez ket implijet e-unan 
   Gwerc'hez benniget!
  
   Jezuz ! anavezet e pep lec'h, 
   ma Jezuz!
   Jezuz ma Doue!
   Moarvat eo diwar anv Jezuz e teu che!
  
   Salver
   ma Salver!
   Salver ar bed!
  
  Da gomz ouzh al loened 
  Gwelout ar pennad: urzhioù d'al loened
  
  Pennadoù kar 
   kunujenn
   le-douet
   ereadurezh
   yezhadur
  
  Estlammadenn